קרלוס קיירוש

קַרְלוּש מָנוּאֵל בְּריטוּ לֶאאַל קֶיירוֹש (בפורטוגזית: Carlos Manuel Brito Leal Queiroz‏, מוכר גם כקרלוס קיירוש; נולד ב-1 במרץ 1953 בנמפולה, מוזמביק) הוא מאמן כדורגל פורטוגלי המאמן את נבחרת קטאר. קיירוש נולד במוזמביק ועבר לפורטוגל ב-1975. שם למד לתארים ראשון ושני בחינוך גופני, ב"אוניברסיטה הטכנית של ליסבון". לאחר סיום הלימודים, הצטרף לאוניברסיטה כמרצה אורח. ב-1984 שימש כעוזר מאמן במועדון אשטוריל. ב-1987 הוזמן קיירוש על ידי פדרציית הכדורגל הפורטוגלית לאמן את הנבחרות הצעירות. הוא גילה מספר שחקנים שעתידים היו להפוך לכוכבים בינלאומיים, כגון לואיש פיגו, רוי קושטה, ויטור באיה ופאולו סוזה. תחת שרביטו של קיירוש זכתה נבחרת הצעירים עד גיל 20 פעמיים (ב-1989 ו-1991) בתואר אלופת העולם. בעקבות הזכייה באליפות בשנת 1991, מונה קיירוש למאמן הנבחרת הבוגרת. עם זאת, הוא פרש מהתפקיד לאחר כישלון הנבחרת במוקדמות מונדיאל 1994. ב-1994 החל קיירוש לאמן לראשונה מועדון כדורגל - ספורטינג ליסבון. ב-1995 הוביל את הקבוצה לזכייה בגביע פורטוגל. ב-1996 פתח קיירוש בקריירה בינלאומית, כאשר החל לאמן את הקבוצה האמריקאית מטרוסטארס. עוד ב-1996 עבר ליפן, בה אימן את הקבוצה נגויה גרמפוס איית עד ל-1997. ב-1998 אימן את איחוד האמירויות הערביות במשך כשנה. בשנים 1999 ו-2000 לא עסק באימון קבוצות. בתקופה זאת יעץ להתאחדות הכדורגל של מוזמביק ופעמיים הוזמן לאמן את נבחרת העולם של פיפ"א. ב-2002 חזר קיירוש לאמן נבחרת, הפעם זו של דרום אפריקה. בהובלתו העפילה הנבחרת למונדיאל 2002. עוד בשנת 2002 קיבל קיירוש את תפקיד עוזר המאמן של אלכס פרגוסון במנצ'סטר יונייטד. בכך תרם לזכיית הקבוצה בליגה האנגלית בעונת 2002-‏2003. אחרי עונה (2003-‏2004) בריאל מדריד (בה זכתה הקבוצה בסופר קאפ הספרדי), חזר קיירוש למנצ'סטר יונייטד והמשיך לעזור לפרגוסון. בתקופה שבין 2004 ו-2008, זכתה הקבוצה במספר תארים, ביניהם פעמיים באליפות אנגליה (2007 ו-2008) וליגת האלופות (2008). ב-11 ביולי 2008 החליף את פליפה סקולארי כמאמן נבחרת פורטוגל, במטרה להובילה למונדיאל 2010. ב-18 בנובמבר 2009 אכן הצליחה פורטוגל להעפיל למונדיאל. במהלך שלב הבתים במונדיאל 2010 השיגה פורטוגל את התוצאה 0–7 על צפון קוריאה, אחת המרשימות בתולדות התחרות, אשר תרם להעפלתה לשלב שמינית הגמר. אולם שם הפסידה פורטוגל לספרד בתוצאת 0–1 והודחה מהתחרות. קיירוש פוטר מאימון נבחרת פורטוגל ב-9 בספטמבר 2010 לאחר פתיחה חלשה של הנבחרת במוקדמות יורו 2012. באפריל 2011 מונה למאמן נבחרת איראן. הוא הוביל את הנבחרת לעלייה למונדיאל 2014 ולגביע אסיה בכדורגל 2015 שם הודחה ברבע הגמר בבעיטות 11 מטר על ידי עיראק. המשיך לקדנציה נוספת כמאמן הנבחרת והוליך אותה למונדיאל שני ברציפות כשהעפיל איתה למונדיאל 2018, שם הודחה הנבחרת בשלב הבתים, וכן הוביל אותה לאליפות אסיה 2019, שם הודחה בחצי הגמר על ידי יפן. ב-7 בפברואר 2019 הוכרז כמאמנה החדש של נבחרת קולומביה. קרלוס קווירוז מונה למאמן נבחרת מצרים ב-8 בספטמבר 2021. בגביע אפריקה לאומות 2021 העפיל עם הנבחרת המצרית למשחק הגמר בו הפסידה מצרים לסנגל בדו-קרב פנדלים. 1989 - אליפות העולם - נבחרת פורטוגל עד גיל 20 1989- אליפות אירופה - נבחרת פורטוגל עד גיל 17 1991 - אליפות העולם - נבחרת פורטוגל עד גיל 20 1994–1995 - גביע פורטוגל - ספורטינג ליסבון 2002‏-2003 - גביע אנגליה - מנצ'סטר יונייטד (עוזר מאמן) 2002–2003 - הליגה האנגלית - מנצ'סטר יונייטד (עוזר מאמן) 2003‏-2004 - גביע ספרד - ריאל מדריד 2005‏-2006 - הגביע האנגלי - מנצ'סטר יונייטד (עוזר מאמן) 2006‏-2007 - הליגה האנגלית - מנצ'סטר יונייטד (עוזר מאמן) 2007‏-2008 - הליגה האנגלית - מנצ'סטר יונייטד (עוזר מאמן) 2007–2008 - ליגת האלופות - מנצ'סטר יונייטד (עוזר מאמן) מדיה וקבצים בנושא קרלוס קיירוש בוויקישיתוף קרלוס קיירוש, ברשת החברתית אינסטגרם קרלוס קיירוש, באתר Soccerway קרלוס קיירוש, באתר WorldFootball.net קרלוס קיירוש, באתר FootballDatabase.eu פרופיל המאמן, באתר Transfermarkt שגיב ברעם‏, המוחות שמאחורי המוחות, באתר וואלה, 14 במאי 2008 כתבה על קיירוש בעיתון הגארדיאן (באנגלית) מוצג במספר מקורות כ-Carlos Manuel Brito Leal de Queirós‏. "קרלוס קיירוש פוטר מאימון נבחרת פורטוגל", כתבה בספורט 5 7.2.19, Futbolred.com Las primeras tareas de Queiroz al frente de la Selección Colombia